02/05/2013 | Administración LocalMunicipal
Teo
Anuncio de suspensión de licenzas de parcelación, edificación e demolición

De conformidade co artigo 77 LOUGA e demais normativa aplicable, o Pleno da Corporación na sesión ordinaria de 25 de abril de 2013, adoptou o seguinte acordo: “Primeiro.- Suspender, de conformidade coa motivación e fundamentación previstas na memoria do concelleiro de urbanismo, de 12 de abril de 2013, e nos informes técnico e xurídico, incorporados ao expediente, o outorgamento de licenzas de edificación e demolición no solo rústico do término municipal previsto no Plan Xeral de Ordenación Municipal do concello de Teo, para os usos que se detallan a continuación, así como as licenzas das actividades relacionadas cos usos en cuestión, polo prazo máximo dun ano a contar dende a publicación do anuncio no DOGA. Usos aos que afecta a suspensión: - Talleres, garaxes, parques de maquinaria agrícola - Establecementos nos que se aloxen, manteñan ou crién animais - Talleres, garaxes, parques de maquinaria forestal - Pirotecnias - Instalacións de praia, sociocultural, recreativo e de baño, que se desenvolvan ao aire libre - Instalación de xeración ou infraestruturas de produción de enerxía. Segundo.- Suspender, de conformidade coa motivación e fundamentación previstas na memoria do concelleiro de urbanismo, de 12 de abril de 2013, e nos informes técnico e xurídico, incorporados ao expediente, o outorgamento de licenzas de parcelación de terreos, edificación e demolición, nas parcelas que se detallan a continuación, afectadas polas sentenzas do TSXG nº 00219/2012 e nº 00721/2012, polo prazo máximo dun ano a contar dende a publicación do anuncio no DOGA. Ambito da sentenza nº 00219/2012.- Parcelas numeradas do nº 1 – 16 (ambas incluídas) do polígono de Catastro de rústica de Teo nº 74.- Parcelas numeradas do nº 171-173 (ambas incluídas) do polígono de Catastro de rústica de Teo nº 74.- Parcelas numeradas do nº 182 – 192 (ambas incluídas) do polígono de Catastro de rústica de Teo nº 74.- Parcela nº 346 do polígono de Catastro de rústica de Teo nº 74. Ambito da sentenza nº 00721/2012. Parcela con referencia catastral.15083A501004500000KQ. Terceiro.- Publicar o presente acordo de suspensión no Diario Oficial de Galicia e nun dos periódicos de maior difusión da provincia, a tenor do previsto no artigo 77.1 da LOUGA, no taboleiro de edictos do concello, no BOP e na web municipal, para maior difusión, a tenor dos artigos 69.1. e 70 ter da Lei 7/1985, de 2 de abril, reguladora das bases do réxime local. Cuarto.- Notifíquese, no seu caso, o presente aos peticionarios de licenzas solicitadas con anterioridade á publicación da suspensión, poñéndolles de manifesto o dereito que lles asiste a ser indemnizados de conformidade co artigo 35 do Real Decreto Lexislativo 2/2008, de 20 de xuño, polo que se aproba o Texto Refundido da Lei do Solo, art.121 do Real Decreto 2159/1978, de 23 de xuño, polo que se aproba o Regulamento de Planeamento Urbanístico e demais normativa aplicable. Quinto.- Notificar o presente aos interesados afectados polas sentencias do TSXG nº 00219/2012 e nº 00721/2012, para o seu coñecemento e efecto oportunos”. Recursos: Contra o presente acordo poderase interpor recurso contencioso-administrativo ante o Tribunal Superior de Xustiza de Galicia, no prazo de dous meses, contado dende o día seguinte ao da publicación do presente no DOGA, de acordo co disposto nos artigos 10 e 46 da Lei 29/1998, de 13 de xullo, reguladora da xurisdicción contencioso-administrativa. Isto sen perxuizo de que se poida interpor, no seu caso, calquera outro recurso que se estime procedente. O que se publica para xeral coñecemento. Teo, 26 de abril de 2013. O alcalde acctal. Rafael C. Sisto Edreira